Príloha č. 3
[bookmark: _GoBack]Prehľad sťažností občanov na jazykovú úroveň v médiách
od 1. októbra 2013 do 30. septembra 2015

	
	Vysielateľ
(programová služba)
	Predmet sťažnosti 

	1. 
	RTVS 
	Občan poukázal na neuspokojivý stav používania spisovného jazyka (používanie množstva anglicizmov a bohemizmov namiesto slovenských slov, nesprávna výslovnosť).


	2. 
	televízne a rozhlasové vysielanie 
(bez uvedenia vysielateľa)
	Občan upozornil na používanie nespisovných slov bankovať, bankovanie v televíznej reklame.  

	3. 
	televízne a rozhlasové vysielanie 
(bez uvedenia vysielateľa) 
	Občan poukázal na zhoršujúci sa trend, ktorý sa prejavuje                v nesprávnom a nepresnom vyjadrovaní sa v slovenskom jazyku. 


	4. 
	Markíza – Slovakia, spol. s r. o., 
(TV Markíza), 
MAC TV, s. r. o.,
(JOJ) 
	Občan upozornil na používanie vulgarizmov a neslušných slov v seriáloch Búrlivé víno (TV Markíza), Profesionáli a Mafstory (TV JOJ).  

	5. 

	MAC TV, s. r. o.,
(JOJ)  
	Občan upozornil na nespisovné vyjadrovanie profesionálnych používateľov slova a na neprimerane rýchle tempo ich reči. 
  

	6. 
	RTVS
	Občan upozornil na nesprávnu (tvrdú) výslovnosť mäkkej spoluhlásky ľ v slove ľavica a na nadmerné používanie cudzích slov namiesto ich slovenských ekvivalentov. 


	7. 
	televízne a rozhlasové vysielanie 
(bez uvedenia vysielateľa)
	Občan upozornil, že redaktori a moderátori súkromných médií, ako aj verejnoprávnej televízie používajú namiesto výrazov dovidenia alebo uvidíme sa nenáležité slovné spojenie vidíme sa.


	8. 
	televízne a rozhlasové vysielanie 
(bez uvedenia vysielateľa)
	Občan upozornil  na závažné porušovania spisovnej normy slovenského jazyka („stav našej slovenčiny je alarmujúci“), ktoré sa prejavujú napríklad  tvrdou výslovnosťou mäkkého ľ,  a na vysokú frekvenciu čechizmov a cudzích výrazov v jazykových prejavoch nielen profesionálnych redaktorov a moderátorov, ale aj v prejavoch hosťujúcich politikov. 


	9. 
	magazín Sme Ženy, 
denník Sme, 
Markíza – Slovakia, spol. s r. o. 
(TV Markíza)
	Občan upozornil na nesprávnu väzbu v slovných spojeniach mať na chleba, piecť dobrý chleba a na nesprávne používanie výrazu koho namiesto osobných opytovacích zámen čí, čia, čie. 

	10. 
	televízne a rozhlasové vysielanie 
(bez uvedenia vysielateľa)
	Občan upozornil na nedodržiavanie pravidiel spisovnej výslovnosti, predovšetkým na tvrdú výslovnosť mäkkej spoluhlásky ľ (napríklad v slovách veľa, ľad) a na používanie tzv. bratislavského dialektu vo vysielaní súkromných médií. 


	11. 
	MAC TV, s. r. o.,
(JOJ)
	Občan sa sťažoval, že vysielateľ odvysielal reklamu propagujúcu deodorant, v rámci ktorej sa používa nespisovný výraz (bohemizmus) kľud.  


	12. 
	MAC TV, s. r. o.,
(JOJ) 
	Občan sa sťažoval na nízku jazykovú úroveň televízneho spravodajstva, konkrétne na tvrdú výslovnosť slabík de, te, ne, le a spoluhlásky ľ (vela ludí hladá), používanie množstva bohemizmov (prepátrať územie o rozlohe, som vyriadená, trafil sa do bránky), nesprávne vykanie (Vy sám ste povedal...) a i. 
 

	13. 
	RTVS
	Občan upozornil na použitie nespisovnej väzby v slovnom spojení nechápem tejto otázke (Aj múdry schybí).  


	14. 
	médiá všeobecne 

	Občan upozornil na prehnané používanie poslovenčených sfonetizovaných anglicizmov hlavne v tlači. 


	15. 
	RTVS 
(Rádio Slovensko)
	Občan sa sťažoval, že moderátor v relácii Z prvej ruky vo svojich otázkach a vo svojich vlastných odpovediach viackrát použil nespisovné, resp. nezrozumiteľné výrazy. 


	16. 
	RTVS
	Občan sa sťažoval, že na teletexte  sa dlhodobo používajú české     slová v slovenskom texte.


	17. 
	komerčné a verejnoprávne elektronické médiá
	Občan sa sťažoval, že moderátori elektronických médií ignorujú vo výslovnosti existenciu mäkkých spoluhlások, osobitne mäkkého ľ. 


	18. 
	Markíza – Slovakia, spol. s r. o., 
(TV Markíza)
	Občan sa sťažoval, že vo vysielanej reklame vyslovuje dievčatko slovo ludí – bez použitia mäkkého ľ.  

	19. 
	Markíza – Slovakia, spol. s r. o.,
 (TV Markíza)
	Občan sa sťažoval, že v reportáži Najväčší ľadoborec na svete, odvysielanej v spravodajskej relácii, redaktor niekoľkokrát za sebou vyslovoval slovo ľad bez mäkčenia.

